एनएचएआई टीम के साथ दपर टोल प्लाजा के अधिकारी दिपक अरोड़ा ने बताया कि ओवरब्रिज के इर्दगिर्द सर्विस रोड पर बने 20 फीट के पाथवे पर कई सालों से कुछ लोगों ने खोखे आदि रखकर अवैध कब्जा किया हुआ है, जबकि यह जगह नेशनल हाईवेज की है। कब्जाधारकों को पहले भी कई बार नोटिस दिया गया है, परंतु अब सख्त कार्रवाई करने के लिए तीन दिन का अल्टीमेटम दिया गया है। अरोड़ा ने ये भी बताया कि नोटिस देते हुए बात सामने आई कि बहुत से कब्जाधारियों ने खोखे आगे किराए पर भी दिए हुए हैं और कई सालों से मोटा किराया वसूल रहे हैं।